Page:Leechdoms wortcunning and starcraft of early England volume 3.djvu/76

 fleoh þu nu attorlaðe &middot;

seo læsse ða maran &middot;

seo mare þa læssan

oððæt him beigra bot sy

gemyne þu mægðe &middot;

hwæt þu ameldodest

hwæt ðu geændadest &midot;

æt alorforda.

ꝥ næfre for gefloge

feorh ne gesealde

syþðan him mon mægðan

to mete gegyrede.

þis is seo wyrt ðe

wergulu hatte &middot;

ðas onsænde seolh

ofer sæs hrygc

ondan attres

oþres to bote.

ðas .VIIII. ongan

wið nygon attrum

wyrm com snican

to slat he nan &middot;

ða genam woden &middot;

VIIII. wuldor tanas

sloh ða þa næddran

ꝥ heo on VIIII. tofleah

þær geændade æppel

& attor ꝥ heo næfre

ne wolde on hus bugan

fille & finule

fela mihtigu twa

þa wyrte gesceop

witig drihten